Diari Oficial de la Generalitat Valenciana


Sumari del DOGV 5265, del 24-05-2006 (2006/5720)

ORDE de 11 de maig del 2006, de la Conselleria de Benestar Social, per la qual es convoquen eleccions a vocals del Consell Valencià del Voluntariat en representació de les entitats de voluntariat que despleguen la seua activitat en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5720


Data del document
:   11-05-2006

Organisme emissor
:   Conselleria de Benestar Social

Tipus de document
:   Ordre

Descriptors 

:   * Consell Valencià del Voluntariat
    * eleccions
    * voluntariat social

ORDE de 11 de maig del 2006, de la Conselleria de Benestar Social, per la qual es convoquen eleccions a vocals del Consell Valencià del Voluntariat en representació de les entitats de voluntariat que despleguen la seua activitat en l'àmbit territorial de la Comunitat Valenciana. [2006/5720]  
El Consell Valencià del Voluntariat és l'òrgan col.legiat de la Generalitat de participació i consulta en matèria de voluntariat, d'acord amb l'article 24 de la Llei 4/2001, que establix la norma que els membres del Consell en representació de les entitats de voluntariat seran elegits democràticament, per un període de dos anys.  
El desplegament reglamentari es va dur a terme pel Decret 187/2002, de 19 de novembre, pel qual es regula l'estructura i el funcionament del Consell Valencià del Voluntariat, que si bé no regula el procediment d'elecció dels membres del Consell, autoritza el conseller/a competent en matèria d'assumptes socials per dictar totes les disposicions que calga per a l'aplicació i el desplegament d'este decret.  
En virtut d'esta previsió es va dictar l'Orde de 6 d'abril del 2006 (Diari Oficial de la Generalitat núm. 5.249, de 02.05.2006) per la qual es regula el procediment d'elecció dels vocals del Consell Valencià del Voluntariat en representació de les entitats de voluntariat que despleguen la seua activitat en l'àmbit territorial de la Comunitat Valenciana.  
Havent transcorregut el període legalment previst, pel qual van ser nomenats els vocals electes, esta Conselleria, en l'exercici de les atribucions previstes en les normes precitades, d'acord amb el Decret 120/2003, d'11 de juliol, del Consell, pel qual s'aprova el Reglament Orgànic i Funcional de la Conselleria de Benestar Social, i la resta de normativa aplicable, acorda convocar eleccions a vocals del Consell Valencià del Voluntariat en representació de les entitats de voluntariat que es regirà pel que establixen les avantdites normes i pel que disposen les bases de la present convocatòria.  
Bases de la convocatòria  
1. Objecte  
La present convocatòria té com a objecte l'elecció d'11 vocals del Consell Valencià del Voluntariat que representaran les entitats de voluntariat previstes en l'article 25 de la Llei 4/2001, de 19 de juliol, del Voluntariat.  
El mandat dels vocals electes serà el fixat per la Llei 4/2001, de 19 de juny, del Voluntariat.  
2. Condicions generals dels candidats  
Podran presentar la seua candidatura les persones físiques que reunisquen els requisits següents:  
a) Tindre la condició de voluntari per un termini no inferior als 4 anys immediatament anteriors a la publicació de la corresponent convocatòria.  
b) Ser major de díhuit anys.  
c) Estar adscrit en algun programa d'acció d'una entitat de voluntariat.  
d) Estar cobert per l'assegurança de responsabilitat civil que ha de tindre subscrit l'entitat de voluntariat avalista.   
3. Requisits de les candidatures  
Les candidatures presentades hauran d'estar avalades per l'entitat en què figura el candidat com a voluntari.   
No podran avalar una candidatura les entitats de voluntariat que no acrediten una antiguitat mínima d'un any i inscripció en el Registre d'Entitats de Voluntariat per idèntic termini, comptador des de la publicació de la present Orde.  
Les candidatures hauran d'ajustar-se al model arreplegat en l'annex I de la present Orde, havent d'indicar el sector de voluntariat per al qual es presenta, o si és el cas, si concorre per a l'elecció com a representant de cada una de les tres províncies de la Comunitat Valenciana.  
4. Documentació que cal presentar amb la candidatura  
Les candidatures hauran d'anar acompanyades de la documentació següent:  
a) Fotocòpia del DNI del candidat.  
b) Fotocòpia compulsada del full en què figure inscrit el candidat en el llibre d'altes i baixes del personal voluntari de l'entitat.  
c) Memòria de les activitats en què ha tingut participació el candidat.  
d) Fotocòpia compulsada de la pòlissa de l'assegurança de responsabilitat civil subscrit per l'entitat avalista.  
e) Fotocòpia compulsada de l'acta de l'assemblea general de l'entitat on s'acorda avalar eixa candidatura.  
f) Documentació acreditativa de la inscripció de l'entitat avalista en el Registre d'Entitats del Voluntariat on consten les dades següents:  
. Denominació de l'entitat  
. Data de constitució  
. Àmbit territorial d'actuació i domicili social  
. Sector d'activitat de les seues actuacions  
. Número d'Identificació Fiscal  
g) Còpia compulsada dels estatuts de l'entitat avalista, on conste el seu àmbit d'actuació en matèria de voluntariat.  
h) Memòria de l'entitat avalista en què conste la denominació dels programes i accions realitzades per esta en els dos últims anys, l'àmbit territorial específic de desplegament i els resultats obtinguts.  
Les entitats que complisquen els requisits abans mencionats, en més d'un sector d'activitat de voluntariat, podran avalar un candidat per cada un d'eixos sectors.  
5. Termini i lloc de presentació de les candidatures  
El termini per a la presentació de les candidatures serà de vint dies naturals, comptadors a partir de l'endemà de la publicació d'esta convocatòria en el Diari Oficial de la Generalitat.  
Les candidatures es presentaran en el Registre de la Conselleria de Benestar Social, sense perjuí del que establix l'article 38 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
6. Desplegament del procés electoral  
6.1. Llista provisional  
Finalitzat el termini per a la presentació de candidatures, es publicarà en el Diari Oficial de la Generalitat la llista provisional de candidats admesos i exclosos, així com les entitats que avalen eixes candidatures. Els candidats disposaran d'un termini de deu dies hàbils per esmenar els defectes en què hagen pogut incórrer. Conclòs el termini anterior, es publicarà la llista definitiva en el Diari Oficial de la Generalitat.  
6.2. Elecció  
El procés d'elecció es durà a terme d'acord amb el que establix l'Orde de 6 d'abril del 2006 (Diari Oficial de la Generalitat núm. 5.249, de 02.05.2006), ajustant-se les paperetes als models previstos en els annexos II-A i II-B de la present Orde.  
6.3. Acta d'elecció  
L'acta de l'elecció duta a terme en cada entitat haurà de contindre el nombre de voluntaris que han votat cada candidatura i serà remesa, junt amb la declaració jurada prevista en l'article 4.2.5 de l'Orde de 6 d'abril del 2006 de la Conselleria de Benestar Social, per la qual es regula el procediment d'elecció dels vocals del Consell Valencià del Voluntariat, a la Comissió Tècnica Electoral que es reunirà en la seu de la Fundació de la Solidaritat i el Voluntariat de la Comunitat Valenciana, sítia al c/ Fuencaliente, 1, 46900 València, en el termini màxim de 30 dies naturals comptadors des de l'endemà de la publicació de la llista definitiva de candidats en el Diari Oficial de la Generalitat.  
Rebudes totes les actes de votació, junt amb la documentació corresponent, la Comissió Tècnica Electoral, després de les comprovacions oportunes, proposarà com a representants de cada sector i de cada província el candidat més votat i elevarà l'oportuna proposta a l'òrgan competent per a resoldre.   
En cas d'empat s'optarà pel candidat que haja sigut avalat per l'entitat amb un nombre més gran de voluntaris. Així mateix, el segon candidat més votat tindrà la consideració de suplent, amb els efectes previstos en l'article 3 de la present Orde.  
La Comissió alçarà acta de totes les seues sessions, d'acord amb el que disposa l'article 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
7. Nomenament  
Els representants electes seran nomenats per resolució de la consellera de Benestar Social. La resolució serà notificada als interessats i serà objecte de publicació en el Diari Oficial de la Generalitat.  
8. Recursos  
La resolució de la consellera de Benestar Social esgota la via administrativa, podent ser impugnada per les persones interessades per mitjà de la interposició de recurs potestatiu de reposició davant del mateix òrgan que va dictar la resolució, en el termini d'un mes comptador des de l'endemà de la seua publicació, d'acord amb els articles 116 i 117 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú o bé per mitjà de recurs contenciós administratiu en el termini de dos mesos comptadors des de l'endemà de la seua publicació, davant del Tribunal Superior de Justícia de la Comunitat Valenciana, d'acord amb els articles 10.1, 14.1 i 46 de la Llei 29/98 de 13 de juliol, reguladora de la Jurisdicció Contenciosa Administrativa.  
València, 11 de maig de 2006  
La consellera de Benestar Social,  
ALICIA DE MIGUEL GARCÍA